Andrej Šustr

pisi|Andrej Šustr (2014)
Andrej Šustr (sündinud 29. novembril 1990 Plzeňis) on Tšehhi jäähokimängija, kes mängis kaitsjana Saksamaa kõrgliigaklubis Kölner Haie.

Aastatel 2010–2013 mängis ta kolm hooaega Nebraska Omaha Ülikooli meeskonnas.

2013. aasta märtsis sõlmis ta lepingu NHL-i klubiga Tampa Bay Lightning. NHL-is debüteeris ta sama aasta 29. märtsil mängus New Jersey Devilsi vastu. Lightningi põhimeeskonda kuulus ta alates järgmisest hooajast ja kokku viiel hooajal. Esimese värava lõi ta NHL-is 5. aprillil 2014 mängus Dallas Starsi vastu.

2018. aastal sõlmis ta üheaastase lepingu Anaheim Ducksiga. Ducski meeskonnas pääses ta NHL-is väljakule kokku viies mängus. Suurema osa hooajast mängis ta Ducksi noorteklubi San Diego Gullsi ridades AHL-is.

Aastatel 2019–2021 mängis ta kaks hooaega KHL-i klubis Kunluni Red Star.

2021. aasta juulis naasis ta Lightningi, sõlmides klubiga üheaastase lepingu."Lightning sign five players to one-year, two-way contracts". nhl.com. 28.7.2021. Vaadatud 31.10.2021 2022. aasta märtsis naasis ta Anaheim Ducksi."Anaheim Ducks claim Andrej Sustr". The Sports Network. 8.3.2022. Vaadatud 7.4.2022 Hooajal 2022/23 mängis Šustr vaid AHL-i klubides Iowa Wild ja San Diego Gulls.

Pärast seda, kui talle NHL-is enam lepingut ei pakutud, siirdus ta Euroopasse ning sõlmis 2023. aasta juulis üheaastase lepingu Saksamaa kõrgliigaklubiga Kölner Haie.

Šustr kuulus Tšehhi jäähokikoondisse 2021. aasta maailmameistrivõistlustel.

 Viited 

 Välislingid 
 Andrej Šustr KHL.ru lehel
 Andrej Šustr NHL.com lehel
 Andrej Šustr hockeydb.com lehel

Kategooria:Tšehhi jäähokimängijad
Kategooria:Tampa Bay Lightningi mängijad
Kategooria:Anaheim Ducksi mängijad
Kategooria:Kunluni Red Stari mängijad
Kategooria:Kölner Haie mängijad
Kategooria:Sündinud 1990